Lonnie Walker IV

Lonis Volkeris IV (Lonnie Walker IV, g. 1998 m. gruodžio 14 d.) – Jungtinių Amerikos Valstijų krepšininkas, rungtyniaujantis gynėjo pozicijoje.

 Ankstyvoji karjera ir asmeninis gyvenimas 

Užaugo su tėvu Loniu Volkeriu III, kuris jaunystėje taip pat žaidė krepšinį, bet gimus sūnui ėmėsi kitų darbų.Uggetti, Paolo (June 19, 2018). „Lonnie Walker IV Is Out of This World“. The Ringer.  Lonis Volkeris IV-asis vidurinę mokyklą baigė gimtajame Redinge. 2017–2018 m. atstovavo Majamio universiteto klubui „Hurricanes“, bet jau kitais metais dalyvavo NBA naujokų biržoje, kurioje pakviestas 18 šaukimu San Antonijaus „Spurs“ klubo. Pirmąjį sezoną buvo skolinamas į G lygos Ostino „Spurs“ klubą.

 Karjera NBA 

2019 m. debiutavo NBA, „Spurs“ klube buvo treniruojamas Grego Popovičiaus. 2021–2022 m. sezone jo pelnomų taškų vidurkis pasiekė 12,1. 2022 m. Lonis Volkeris perėjo į Los Andželo „Lakers“, kur žaidė kartu su Lebronu Džeimsu. Reguliariajame sezone jo vidurkis siekė 11,7 taško. 2023-ųjų NBA Vakarų konferencijos pusfinalio ketvirtose rungtynėse prieš „Golden State Warriors“ iki lemiamo kėlinio 0 taškų sąskaitoje turėjęs Volkeris pelnė 15 taškų ir padėjo pasiekti pergalę 104:101. Kitą sezoną perėjo į Bruklino Nets, bet ten gavo nedaug žaidimo laiko (vid. 17,4 minučių) ir aiškindamas nepagarbą, kurios sulaukė iš trenerių štabo, po sezono komandą paliko. Vėliau bandė įsitvirtinti Bostono „Celtics“, bet buvo iki sezono atleistas.

 Karjera Kaune 

2024 m. spalio pabaigoje perėjo į Kauno „Žalgirį“.Dominykas Meškauskas. „Skambus naujokas Kaune: didžiulis potencialas, raudonos vėliavos ir sukrečianti vaikystė“, basketnews.lt

 Grįžimas į NBA 

Po trumpos atkarpos Kaune, 2025 m. vasario 18 d. išpirktas Filadelfijos „76ers“ – pasirašė dvejų metų 3,7 mln. JAV dolerių vertės kontraktą.Paskutinės minutės ėjimas: L.Walkeris palieka „Žalgirį“ ir grįžta į NBA, krepsinis.net Po 2024–25 m. sezono Filadelfijos „76ers“ atsisakė pratęsti Volkerio sutartį, todėl jis tapo laisvuoju agentu. 2025 m. liepą Volkeris pasirašė trejų metų sutartį su Izraelio klubu Maccabi Tel Aviv. Sutartis vertinama maždaug 10 mln. JAV dolerių bruto ir joje numatytos NBA pasitraukimo sąlygos 2025, 2026 ir 2027 metų vasaromis.

 Pasiekimai 
 Karaliaus Mindaugo taurė: 2025 m.

 Šaltiniai 

Kategorija:JAV krepšininkai
Kategorija:Užsienio krepšininkai Lietuvos komandose